Waarskuwing oor kitsvloede in Wes-KaapFoto: Pixabay Die Suid-Afrikaanse weerdiens het gewaarsku dat swaar reën moontlik Maandagmiddag tot vroeg Dinsdagoggend tot kitsvloede kan lei oor dele van die Wes-Kaap, waaronder Kaapstad. Volgens die weerdiens word swaar reën verwag oor dele van die Kaapse metropool, die westelike dele van die Kaapse wynland en die westelike dele van die Overberg-distrik. “ŉ Kouefront sal na verwagting Maandag die kus tref. Ons verwag dat 20-30 mm oor dele van die provinsie sal uitsak en tot 50 mm oor die bergagtige gebiede,” het Charlotte Powell, ŉ woordvoerder vir die Stad Kaapstad, gesê. Volgens Powell kan die swaar reën tot kitsvloede lei, veral in gebiede waar dreinering nie voldoende is nie. “Laagwaterbrûe moet vermy word.” Intussen word daar ook sterk wind oor die sentrale Karoo Maandagmiddag verwag.